મોદી સરકાર તરફથી જનધન યોજનામાં પહેલાં લાખો બેન્ક ખાતાં ખોલવામાં આવ્યા હતા, આ ખાતાં મારફતે સરકારના તમામ લાભો સીધા લાભાર્થીને આપવાનો ઇરાદો હતો પરંતુ સરકારના ધ્યાન પર આવ્યું છે કે જનધન ખાતાંમાં આર્થિક વ્યવહાર થતાં નથી. જો તમારી પાસે જનધન એકાઉન્ટ છે અને તમે મહિનાઓ સુધી તેનો ઉપયોગ કર્યો નથી તો તમારૂં ખાતું બંધ શઇ શકે છે. એવાં ખાતાંઓ કે જેમાં કોઇ ટ્રાન્ઝેક્શન થયું નથી તેમને નોટીસ મોકલવામાં આવી છે અને ચેતવણી અપાઇ છે કે બેન્ક ટ્રાન્ઝેક્શન કરો અન્યથા તમારૂં ખાતું બંધ થઇ શકે છે. ગુજરાતમાં આવા ખાતાંની સંખ્યા હજારોમાં નહીં લાખોમાં થાય છે. જનધન યોજના હેઠળ બેન્કોમાં કુલ 32 કરોડ બેન્ક ખાતાં ખોલવામાં આવ્યા છે અને તેમાં કુલ 81000 કરોડ રૂપિયા જમા પડ્યા છે.